《送星翁甘碧泉挈家归彭泽县》
元代·张昱

睽离心事正忡忡，执手何能别此翁？葭菼战秋江雨白，鹧鸪啼曙岭霞红。

贪狼斗柄才加戊，织女云车又向东。我忆陶潜旧乡里，到家休负菊花丛。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。